钦定古今图书集成/明伦汇编/氏族典/第406卷 > 吕本
## 钦定古今图书集成/明伦汇编/氏族典/第406卷 > 吕本

按《明外史吕本传》：“本，寿州人，懿文太子次妃父也。仕
元，为元帅府都事。后归太祖，授中书省令史，出为湖
广行省照磨。洪武三年，迁中书右司郎中，转左司。五
年，擢刑部侍郎，寻拜吏部尚书。六年，改太常司卿。明
年，御史言本奉职不谨，免官。已为北平按察佥事，召
为礼部尚书。十二年，复授太常司卿。逾二年，卒。”